කෙසේ හෝ කිලෝමීටර් කිහිපයක විඩාබර ගමනක් තුළින් අප ළඟා වූයේ නාරංගමුව ගම්මානයටයි. නාරංගමුව යනු අලංකාර ගොයමකින් සපිරුණු කඳු වලින් වටවුනු වන පියසක පිහිටි සුන්දර ග්‍රාමයකි. එහි ජීවත් වන ගම්වැසියන්ද ඉතා සුහදශීලී වන අතර අප නාරංගමුව කනිෂ්ඨ විද්‍යාලයට මීට වසර කිහිපයකට පෙර පැමිණ ආධාර උපකාර කළ අයුරුද සිහිපත් විය. ගමේ පන්සල පිටුපසට ඉතා ඈතින් ඉතා සුන්දර ලෙස මෙම කඳු දැකිය හැකි නමුත් මීමුරේ ලකේගල දක්නට නොලැබේ. නාරංගමුව තුළ එතරම් එනසාල් වගාව ප්‍රචලිත නොවුණද මෙහි ජීවත් වූ බොහෝ දෙනා යාබද ගම වූ රණමුරේ සහ මීමුරේ සමග බොහෝ සමීප සම්බන්ධකම් පැවැත්වූවෝ වෙති. එම නිසාම ගම්වල අවාහ විවාහ පවා සිදු වුණා. අද වන විට මෙම ප්‍රදේශය පල්ලේගම කොට්ඨාසයේ කෙලවර පවතින්නේ දුම්බර කැලයට මායිම් වෙමිනි. මෙම ගමට පවා දැඩි සුළං ප්‍රවාහයක් පැමිණෙන අතර ඇතැම් කාලවලදී එය වහලවල් ගැලවී යන තරම් ප්‍රබල බව අප දුටුවෝය.
විඩාබර ගමනකින් පසු ළඟා වූ ගම කුමක්ද ?
නාරංගමුව